Južni Bug
Južni Bug (ukrajinski: Південний Буг; ruski: Южный Буг) je plovna rijeka u Ukrajini. Ukupnom dužinom od 806 km druga je najduža rijeka ove države. Izvor rijeke se nalazi na zapadu Ukrajine, na uzvišenju Volin-Podiljska, oko 145 kilometara istočno od granice s Poljskom. Rijeka skoro čitavim tokom teče jugoistočno a ulijeva se preko Bugskog estuarija u Crno more. Prosječni protok rijeke iznosi 108 m3 a površina sliva je 63.700 km.2 Veći gradovi kroz koje protiče su: Hmeljnjicki, Vinica, Pervomajsk i Mikolajiv. Između 1941. i 1944. godine, tokom Drugog svjetskog rata Južni Bug je predstavljao granicu između rumunskog i nacističkog dijela okupirane Ukrajine.